Iñaki Sandoval

Iñaki Sandoval (täisnimega Iñaki Sandoval Campillo, sündinud 4. aprillil 1974 Pamplonas Baskimaal Hispaanias) on džässpianist ja helilooja. 

Ta on olnud Tartu Ülikooli džässmuusika professor ning oli 2015–2020 Tartu Ülikooli Viljandi Kultuuriakadeemia direktor. 

2009. aastal asutas ta plaadimärgi Bebyne Records, mille all on välja antud nii maailmaklassi muusikute, näiteks Eddie Gomezi, Billy Harti, Carles Benaventi, Stefan Karlssoni, kui ka noorte lootustandvate interpreetide loomingut. 

Iñaki Sandoval on Steinway artist ning kasutab Roland Electronic Instrumentsi elektroonilisi klahvpille.

Haridus 
Iñaki Sandoval alustas klaveriõpinguid oma kodulinnas Pamplonas. Bakalaureusekraadi omandas ta klassikalise klaveri erialal Liceu konservatooriumis 1998. aastal ning džässklaveri erialal Berklee Muusikakolledžis 2000. aastal. Magistrikraadi omandas džässklaveri erialal Nevada ülikoolis Las Vegaseses 2002. aastal. Sandoval on kaitsnud filosoofiadoktori kraadi Universitat Autònoma de Barcelonas 2013. aastal (PhD kunstiajaloos ja muusikateaduses).

Elulugu 
Iñaki Sandoval alustas oma muusikaõpinguid kodulinnas Pamplonas ning siirdus sealt edasi Barcelonasse Liceu konservatooriumisse, kus ta õppis klassikalist klaverit. Sealt suundus ta Ameerikasse Bostonisse, kus läks õppima Berklee Muusikakolledžisse, ja sealt edasi Nevada Ülikooli Las Vegases. Edaspidised õpingud jätkusid taas Barcelonas. Seal asus ta tööle Liceu konservatooriumi, kus ta oli üks džässosakonna asutajaliikmeid. Iñaki Sandoval on endine L’AULA de Música Moderna direktor. 

Dr. Iñaki Sandoval on tegev Tartu Ülikooli Viljandi Kultuuriakadeemias nii direktori kui ka õppejõuna. Direktori ametikohustustele lisaks õpetab ta klaverit ja improvisatsiooni. 

Ta on töötanud lektorina Pamplona konservatooriumis ja õppeassistendina Las Vegase Nevada ülikoolis.

Tartu Ülikooli Viljandi Kultuuriakadeemia 
Iñaki Sandoval oli Tartu Ülikooli Viljandi Kultuuriakadeemia direktor 1. septembrist 2015 kuni 31. augustini 2020. Kultuuriakadeemia valimiskogu liige Helir-Valdor Seeder vaidlustas esmased direktori valimised argumendiga, et kultuuriakadeemia direktori valimise reglement on vastuolus kultuuriakadeemia põhikirjaga. Samuti kasutati hääletamisel ebaõigesti ülikooli salajase hääletuse korda. Valimiskogu otsuse kinnitas 30. juulil Tartu ülikooli rektor professor Volli Kalm. TÜ VKA direktoriks valiti Sandoval nelja kandidaadi seast. Üheks kandidaadiks oli Tartu Ülikooli geograafia osakonna regionaalplaneerimise dotsent Garri Raagmaa. Enne Sandovali juhatas TÜ Viljandi Kultuuriakadeemia tööd Anzori Barkalaja.

Looming

Albumid 
 DVD & CD “Estonian Suite: Live in Tallinn” (Bebyne Records) 2017
 DVD & CD “Electric Trio Live” (Bebyne Records) 2015. Kaasa teevad Carles Benavent (bass) ja Roger Blavia (trummid).
 CD “Miracielos” (Bebyne Records) 2011. Kaasa teevad Eddie Gomez (kontrabass) ja Billy Hart (trummid).
 CD “Usaquen” (Ayva Music) 2008. Kaasa teevad Horacio Fumero (bass) ja David Xirgu (trummid).
 CD “Sausolito” (Ayva Music) 2005. Kaasa teevad Horacio Fumero (bass) ja Peer Wyboris (trummid).

Album "Electric Trio Live" 
Album salvestati Barcelonas Teatre d'Argentonas 10. mail 2014. Kontsertfilmi tegi Aaron Barreiro. 

Lood: Sausolito; Joana; Copla Para Alberto; De Perdidos Al Rio; No Excuses; Hotel Existence; Guindilla; Maialen; Miracielos; Gracia; Meet You At Trident In 15 Minutes.

Album "Miracielos" 
"Miracielos" on Hispaanias tunnustatud ajakirja Jaç Magazine's auhinna "Best National Album of 2012" nominatsiooniga.

Lood: Prelude #1; Miracielos; Prelude #2; No Excuses; Prelude #3; Ya No Quiero Más Ná; Prelude #4; Keep It Fresh; Prelude #5; Mr. Frank Martin; Prelude #6; Revolution Is Coming; Prelude #7; Eternitat; Epilogue.

Album "Usaquen" 
Lood: Kaizen; The Jewel; Hotel Existence; Don't Forget to Smell the Roses; Torcacita; Caburé; Alejo's Pub; Usaquén; Copla para Alberto; El detective Fumero; Peewy; Invención a 3 voces; Luna llena (Bonus Track); Usaquén - Solo Piano (Bonus Track).

Album "Sausolito" 
Enamik albumil esitatud lugudest on salvestatud esimese võttena. Paljud lood on Sandovali originaallooming, erandiks: Round Midnight (Thelonious Monk), My one and only love (Mellin / Wood) and Smilin eyes, kirjutatud pianisti Stefan Karlssoni, Iñaki Sandovali sõber ja õpetaja. "Sausolito" on lisatud nimekirja "100 Most Important Records in Catalonian jazz history", mille on koostanud 25 kutselist muusikakriitikut.

Lood: Preludio; Sausolito; Smilin eyes; ¿Te imaginas...?; Lula llena; Regina; Agua; Las Vegas Boulevard; Round Midnight; My one and only love.

Artiklid 
 Beyond the Music: What Jazz Teaches Us - Non-musical life skills, benefits, and educational lessons koostöös Darla S. Hanleyga.

Raamatud 
 "Iñaki Sandoval songbook" sisaldab 22 Sandovali originaallugu albumitelt "Sausolito" (2005), "Usaquén" (2008) ja "Miracielos" (2011). Kirjastus Bebyne books 2013.

 "In Your Own Sweet Way: A Study of Effective Practice Habits" ilmub 2018. aastal.

Viited

Välislingid 
Direktor Iñaki Sandoval Campillo Viljandi kultuuriakadeemia kodulehel
Iñaki Sandovali koduleht

Hispaania muusikud
Sündinud 1974